text: [{"text_idx": "#000002", "text": "Li\u0301kindini henda sunnudagin vo\u0301ru ikki tey bestu, v\u00e6l av vestanvindi og samstundins sera kalt.\nTB byrja\u00f0i vi\u00f0 vindinum i\u0301 rygginum og og sp\u00e6li gj\u00f8rdist eisini no\u0301gv a\u0301virka av vindinum. Fyrri ha\u0301lvleikur hev\u00f0i ikki vakurt bo\u0301ltsp\u00e6l at bjo\u0301\u00f0a, og ta\u00f0 mesta enda\u00f0i vi\u00f0 tilfeldigheitum."}, {"text_idx": "#000003", "text": "TB leg\u00f0i seg a\u0301 odda ta\u0301 umlei\u00f0 30 min. vo\u0301ru leiktir vi\u00f0 ma\u0301li fra\u0301 Heina Mortensen, ella Heina hja\u0301 Alva sum okur eisini kenna hann. Heini to\u0301k horna u\u0301r landnyrringshorninum a\u0301 v\u00f8llinum, sum i\u0301 h\u00e6dd liggur yvir 90 metur uppi, og sendi bo\u0301ltin hegnisliga beinlei\u00f0is i\u0301 meskarnar. Flott og frekt ma\u0301l av unga Hvi\u0301tanesmanninum."}, {"text_idx": "#000004", "text": "B\u00e6\u00f0ini li\u00f0ini h\u00f8vdu si\u0301\u00f0ani nakrar ha\u0301lvar kjansir to\u0301 uttan at naka\u00f0 ma\u0301l spurdist burturu\u0301r og ti\u0301 var 1-0 til gestirnar, ta\u0301 do\u0301marin hendan dagin, Alex Troleis, bri\u0301ksla\u00f0i til ha\u0301lvleik."}, {"text_idx": "#000005", "text": "Ta\u0301 seinni ha\u0301lvleikur byrja\u00f0i, minka\u00f0i eisini vindurin no\u0301gv og ti\u0301 la\u0301 betri fyri at sp\u00e6la bo\u0301lt eftir ste\u00f0gin. AB hev\u00f0i bo\u0301ltin meira og kom fram til nakrar kjansir to\u0301 uttan at ta\u00f0 gj\u00f8rdist ver\u00f0uliga vandamiki\u00f0. To\u0301 gj\u00f8rdist st\u00f8\u00f0an 1-1 umlei\u00f0 15 min. inn i\u0301 seinna ha\u0301lvleik, ta\u0301 AB leikari n\u00e6rum av mi\u00f0uni skeyt/gyppa\u00f0i bo\u0301ltin avsta\u00f0 og vi\u00f0 hja\u0301lp fra\u0301 kalda lotinum, sigldi bo\u0301lturin yvir Ivan og i\u0301 neti\u00f0. Eitt gott ma\u0301l av einum verjuleikara hja\u0301 argjamonnum, me\u00f0an Ivan vi\u00f0 si\u0301num dru\u0301gvu royndum man ir\u00f0a seg um, at hann sto\u0301\u00f0 so uttarliga ta\u0301 langskoti\u00f0 fall."}, {"text_idx": "#000006", "text": "Restina av dystinum royndi AB at pressa longri frammi a\u0301 v\u00f8llinum og kom eisini fram til 1-2 sto\u0301rar kjansir, me\u00f0an TB la\u0301 og lu\u0301rdi eftir kontram\u00f8guleikum."}, {"text_idx": "#000007", "text": "Millum anna\u00f0 fekk AB o\u0301beinlei\u00f0is fri\u0301spark inni a\u0301 brotsteigarplettinum, ta\u0301 Troleis metti at Heine M hev\u00f0i til\u00e6tla\u00f0 eina avlevering aftur til Ivan, sum to\u0301k bo\u0301ltin upp. Ein totalt vo\u0301nleys avger\u00f0 av Troleis, ti\u0301 li\u0301ka uppi fra\u0301 Kirkjub\u00f8reyni sa\u0301st, at Heine M royndi at skjo\u0301ta bo\u0301ltin burtur og ikki inn til Ivan. Men ti\u0301betur so megna\u00f0i AB at heilkiksa sto\u0301ra m\u00f8guleikan."}, {"text_idx": "#000008", "text": "Ta\u0301 92 min. vo\u0301ru leiktir fekk TB gyltan m\u00f8guleika at ogna s\u00e6r \u00f8ll 3 stigini, ta\u0301 TB fekk go\u0301\u00f0an kontram\u00f8guleika og ta\u0301 menn fo\u0301ru um mi\u00f0una, vo\u0301ru ta\u00f0 3 TB leikarir mo\u0301ti 2 AB leikarum. Ti\u0301verri fyri mongu TB vi\u00f0haldsfo\u0301lkini spurdist ikki ma\u0301l burturu\u0301r og ti\u0301 enda\u00f0i dysturin, eins og dysturin i\u0301 fyrsta umfari\u00f0, vi\u00f0 einum ma\u0301li\u00f0 og einum stigi\u00f0 i\u0301 part."}, {"text_idx": "#000010", "text": "Burturs\u00e6\u00f0 fra\u0301 hasi eini avger\u00f0ini, so kom do\u0301marin Alex Troleis v\u00e6l fra\u0301 dystinum og d\u00f8mdi v\u00e6l."}]